Kuinka bomber-takki puetaan nyt trendikkäästi? Katso Kristen Bellin yllättävä tyylinäyte - Muoti ja kauneus - Voice.fi\nKuinka bomber-takki puetaan nyt trendikkäästi? Katso Kristen Bellin yllättävä tyylinäyte\n11.11.2019 13:15 - Henna Koste / henna.koste@bauermedia.fi\nNäyttelijätär Kristen Bellin takkiin tuo twistiä myös hauska materiaali.\nMuhkea bomber-takki on ollut viime vuosien hitti. Vaikka ehkä luulimme trendin olevan jo hiipumassa, näyttää tähtinäyttelijä Kristen Bell meille tyylinäytteen, kuinka bomber puetaan syksyllä 2019.\nFrozen II -elokuvaa promonnut Bell kuvattiin sähäkässä tyylissä, kun hän saapui Jimmy Kimmel Live! -ohjelman kuvauksiin Los Angelesissa. Näyttelijättären yllä nähtiin Rochas-merkin bomber-takki ja hame. Särmää asuun lisäsivät sääriä imartelevat punaiset nahkasaappaat. Bomberiin saa kiinnostavaa ilmettä, kun hihat kääräisee vajaamittaisiksi. Myös mätsäävä alaosa tuo bomberin tähän päivään.\ntrendi kristen bell bomber bomber-takki


Käsillä tekemistä...: 2013\nLähihoitajaksi...onpa siinä joululahjaa kerrakseen!!!\nHauskaa ja leppoisaa joulunaikaa!!!\nHuolta, stressiä, piinaa, innostusta, uutta, onnistumisia, helpotusta...ja tunneskaala oli opiskelussa lairasta laitaan. Mutta nyt se on ohi ja lähihoitajan paperit kourassa!!! Oli se työtä välillä vapaa-ajallakin ja nyt voi tuntua jonku aikaa tyhyjältä. Tuhannet kiitokset myötäeläjille ja tukea antaneille! Oli hienoa nähärä teirät kirkossa juhlistamassa onnen päivääni ja yhyres sitten juhulittiin loppuillan, KIITOS ja se tuloo syrämmestä!!! Kiitän myös ylöspäin, koska oon koko matkan tukeutunut Taivaan Isän johoratukseen ja apuun! Sain töitäkin pitkäksi aikaa ja uuren työn alakamista orottelen innolla!\nTämmöset saimma juhulapaikalle mentäessä, sisko toi lahajaksi..niin me sitten tehtiin terveystarkastus kaikille juhulijoille, no, ei vaiske =))\nMaalaislääkäri Kiminkinen oli kyläkauppa Keskisellä ja eikös mun mies innostunu ostamaan tän kirjan omistuskirjoituksen kera mulle. Siällä lukoo oikee: "Tervetuloa alalle....hellyyttä!" Oi, että...kohtapian varmaan hoksaan, että oon hoitaja =))\nLähettänyt Tossukka klo 16.22 1 kommentti:\nLenkkipolulta aurinkoisen talvipäivän kuvia.\nJoulukortteja työssä oppimispaikan ohjaajille ja arvioijalle.\nMutakakku tässä linkki ohjeeseen.\nLähettänyt Tossukka klo 10.10 Ei kommentteja:\nPitsakkaa kokeilin teherä, kun saatiin ystäviä kylään vähän enemmänkin lupsakkaaseen yhyresoloon. Jokahine sai tuara mitä halus nyyttäriperiaatteella. Johan oli kivaa, kun tuamiset oli ylläreitä. Njam, herkkuja monenlaisia!!! Alkuperäinen ohje on täällä: PIZZAKKA\n(Tässä yksinkertainen ohje, mutta jos tarvitset tarkemman ohjeen katso yllämainitusta alkuperäisestä ohjeesta.)\nTee taikina ja sinä aikana kun se hiukan kohoaa, valmista täyte. Kuullota sipuli. Sekoita kaikki aineet keskenään (ei juustoraaste). Kauli taikinasta pellinkokoinen pyöreä pohja ja levitä ketsuppia päälle. Laita täyte ja juustoraaste. Käännä reunat kuvan mukaan ja voitele käännetyt reunat munalla. Paista 200 asteessa n. 20-25min. Itse paistoin kaksi pitsakkaa ja kiertoilmauunissa..onnistui siinäkin, kelloon en katsonut, mutta nopsaa se paistui.\nKOVASTI TÄTÄ KEHUTTIIN, KANTSII KOKEILLA!!!\nLähettänyt Tossukka klo 11.51 1 kommentti:\naikuisen corvense-tossut ja mutakakkua\nKiitos ihanalle jalkamissille! Tässä aikuisen tennaritossut, mutta aivojen pätkiessä logo puuttuu...mutta asia korjaantui hetimiten...\nOi, kattokaa...pinnasta jo tiätää, notta sisus on ihanaa mutaa!!! Taisi olla elämäni eka mutakakku. Huippuhyvääääää!!!! Ohje:TÄÄLLÄ\nLähettänyt Tossukka klo 10.02 1 kommentti:\nNjam, njam!!! Simppeliä porkkanakeittoa, mutta niin hyvää. Siskon tytööt oli meillä yäkyläs, niin halusivat teherä alkuruuan, pääruuan ja jälkiruuan. Porkkanakeitossa oli porkkanaa, sipulia vähän perunaa. Ne keitettiin kasvisliemessä. Soseutettiin ja viimeiseksi valkosipulituorejuustoa ja suolan tarkistus. Leipäkuutioita paisteltiin pannulla päälle.\nNaurisrieskaa, meirän syysherkkua.\nMelkein valmis tennaritossu. Toista on alaosa tehtynä. Kengännauhat pitää vielä ostaa..näille olis kovasti vientiä, mutta onhan käsiin ottavaa puuhaa.\nLähettänyt Tossukka klo 19.04 Ei kommentteja:\nTässäpä tennari-tossut ja huomasin, että pyöreä koriste unohtu teherä kylkeen... =)) Meenpä tekemään ja kuvaamaan.\nNuorin sisko pyysi näitä nimenantojuhlaan tyttö-vauvalleen. Kuvas ei muuten näy langan kimaltelu. Käytin RED HEART Shimmer lankaa.En laita ohjelinkkiä, koska tein jälleen oman pään mukaan.\nNoo nyt on "logo" kylijes vai mikä lie =))Olihan näissä vägertämistä, vaikka ajattelin äkkiä tekeväni.\nTässä jokin aikaa sitten valmistuneet pitsisukat. Ohje löytyy TÄÄLTÄ. Ruutukaavio löytyy, kun avaa liitteen sivustolta. Itte tein tavallisen sukan oman pään mukaan, mutta kuvion sitten ohjeen mukaan.\nLähettänyt Tossukka klo 14.36 Ei kommentteja:\nNyt miä kerkesiin eka kerra siänimettälle!!! Oi että mun miäli lepää siällä, mutta takareiret voi olla huamenna kipiänä, sen verra tuli pyllisteltyä. Kaks ja puali tuntia miäheni kans oltihi. Rupes tulemaa jo hämärää ja väsy. Piti takaasi kävelles laittaa jo laput silimie sivuulle, ettei ois nähänykkää enää siäniä. Sukankuri kun orotti kotona suihku jäläkee. Ja pitää jotai lääkehoirokirjaa syävän kivunhoirosta lukaasta. Kolome hirvikärpäästä vaan tapasiin ja surutta linttasin liiskaksi =) Koskahan taas meen siänee, etten vaa jo huamenna! =))\nLähettänyt Tossukka klo 19.24 Ei kommentteja:\nKokeilin vähän erilaista täytekakkua. Ohje löytyy TÄÄLTÄ. Hyväähän se oli!!! Enempikin tuntui leivokselta kuin täytekakulta.\nSisältä kakku oli erikoinen, koska esim.sisälle tuleva fatzerinasuklaamousse tehtiin pienemmällä vuualla. Olisin kuvankin laittanu siitä, muttaku innostuun laittamaan kakun päälle tuhuristi sulanutta suklaata ja se halkeili ja teki kakusta sottusen kuvattavaksi. Mutta tuolta mistä ohjeen nappasin, löyty hienoja kuvia.\nLähettänyt Tossukka klo 16.48 Ei kommentteja:\nYksi etappi eteenpäin kohti lähihoitajuutta!!! Tein ohjaajille ja arvioijalle teepussirasiat kiitokseksi. He osaltaan tekevät unelmastani totta, KIITOS!!!\nKovasti puuhaa oli =)). Onneksi sain siskoni apuriksi. Jotekki mun kelloa joku käy veivaamas aina eteenpäin, ettei mitää taharo keriitä.\nTakaa näyttää tämmöiseltä.\nLähettänyt Tossukka klo 11.20 Ei kommentteja:\nNämä kortit kerkesin jo pussittaa ja häthätää otin kuvat, ennen kuin kaappasin mukaan harjottelupaikkaani...pyysivät tuomaan. Kovasti kiirettä piisaa taasen, näyttöviikko menossa ja perjantaina arviointikeskustelu. Pitäkäähän peukkuja pystyssä!\nSiinä meirän kullannuput!\nLähettänyt Tossukka klo 8.32 Ei kommentteja:\n60- vuotis kortti\nPyydettiin tekemään 60- vuotis kortti ja tämmönen tuli..samaa syvennys korttia kuin edellisissäkin postauksissa. Jotekki mukava teherä ja tuloo kuitekki pikkuuse ulotteisuutta. Vien kyllä näytille muitakin vaihtoehtoja ja numerotarrat voi itte valita + tarratekstin halutessaan.\nLähettänyt Tossukka klo 13.54 Ei kommentteja:\nAivot tartti tuuletusta ja suunta kannattaa ottaa silloon mettään! Ja johan olikin mukavaa. Laavun lisäksi löytyy kota, puuliiteri ja vessa. Pikkuuse korkiammalla autolla pääsöö perille asti, mutta mialuusti sen piäne matkan kävelöö kangasmaastossa. Niin oomma aina sanottu tätä Niinimaanlaavuksi, mutta ei se taira sen oikia nimi olla, onko eres Niinimaan pualella...täytyypä ottaa selevää.\nKalliota löytyy ja mäen alla pieni joki. Ötököötäkää ei yhtään ollu häirittemäs, vaikka oikaasimma kaikki nelijä laavun penkiille ruuan päälle. Pikkusta vaille nukahrettii auringon paistees.\nPitääsköhä punttisalilla käynti lopettaa??? =))\nJa taas kesäkurpitsalasagnea! Se vaan on nii hyvää. Kerma ei ollu, ni sovellin taas reseptiä ja tein pienen määrän valkokastiketta tilalle. Nyt se tuala uunis muhii, njam!\nLähettänyt Tossukka klo 11.29 Ei kommentteja:\nRuotsalainen pula-ajan ruoka.\nMelkoisen täyttävää, mutta ihan hyvää. Voi teherä millä täytteellä sitten kukakin haluaa. Suosittelen pienempiä palleroisia =))\n1kg perunoita (kuori ja raasta)\n200g pekonia (oma ohje:sianlihasuikaleita+sipulia+valkosipulia ja mausteita)\nTee perunaraasteesta, jauhoista ja suolasta löysä taikina. Kastele käsiä vedellä ja pyöritä taikina palloiksi. Tee palloon kolo, johon kypsennetty täyte, noin 1rkl. Sulje palloksi. Laita pallot kiehuvaan suolalla maustettuun veteen ja anna kypsyä n.1h.\nTarjoiluun voisulaa ja puolukkahilloa. Juomaksi maito.\nAjattelin joskus teherä muunnellun version ja vähentää vehnäjauhojen määrää. Ja kokeilla erilaisia täytteitä.\nLähettänyt Tossukka klo 19.07 Ei kommentteja:\nKyllähän oli huippuHYVÄÄ!!!\n2dl kuohukermaa+2rkl vehnäjauhoja\njuustoraastetta päälle reilusti\nLähettänyt Tossukka klo 15.45 Ei kommentteja:\nPallokurpitsaa tuloillaan. Saavat nyt kasvaa niin kauan, ku kerkiäävät. Painavalta tuntu kyllä. Ihanan kaeltaasia, kuin aurinkoja! Bloggaus jääny vähemmälle, kun on uuren opettelu harjottelupaikassa ja vissii pitäis ruveta tekemään kohtapian hensua..alakaa se "hensutuska". Noo, tän jäläkee yks enää jälijellä ja takana on jo 3 hensua.\nKovasti vartta ovat teheneet....taitaa olla jo kärki naapurin pellon pualella =))\nHauskoja kierrerimpsuja teköövät.\nWekkuhan se siinä, aina seuraa meitä pihalla minne mennäänkin. Nyt vuarossa ukko-kullan auton massaus...toki lähti mun perähä vattupensaille ja kurpitsojen kuvauskeikalle.\nLähettänyt Tossukka klo 18.40 Ei kommentteja:\nSämpylöitä hiivaleipäjauhoista tehtiin tenavien kans. Oli nii hyviä, notta oikee!!!\nNäistä oli pakko ottaa kuva, koska..ootteko ikinä nähäneet pikkupullien päällä näin palijon sokeria??? =)) Ekaluokkalainen popsi kolome, en ymmärrä mihin mahaan, kun oltiin ruakapöyrästä noustu justii.\nLähettänyt Tossukka klo 16.10 1 kommentti:\nSämpylöitä hiivaleipäjauhoista tehtiin tenavien ka...\nNyt miä kerkesiin eka kerra siänimettälle!!! Oi et...\nNjam, njam!!! Simppeliä porkkanakeittoa, mutta nii...\nLenkkipolulta aurinkoisen talvipäivän kuvia. Jou...\nLähihoitajaksi...onpa siinä joululahjaa kerrakseen...


Mielipidemaanantai – Julkinen tuomioistuin – Mungolife\n29th June 2020 by mungoanna\n22 thoughts on “Mielipidemaanantai – Julkinen tuomioistuin”\nIhana kirjoitus!!! Apua miten hienosti käsittelit aihetta. Oon samaa mieltä!!!\nItseasiassa vastuuseen saattaa kyllä joutua, vai mites oli se (jo unohdettu?) Metsäkedon tapaus. Lopulta haukkujat joutuivat oikeuteen. Mitenköhän paljon noita turhien valheiden levittäjiä edes onkaan, jotka yleensä vielä levittävät täysin syyttömistä valheita, vaikka asioita ei saisi vertailla koen ne paljon pahemmiksi kuin mainitsemasi asia jossa on tehty oikeita rikoksia kuten huumeiden piilottelu. Oli myös yksi laulaja jota aikoinaan yritettiin syyttää terroriteosta, koska hän oli ollut samaan aikaan keikalla kohteessa jossa isku tapahtui, laulajan olisi pitänyt kyetä ihmetekoihin ja mm. pelastaa uhreja joidenkin kommenttien mukaan. On älytöntä miten tuomitsevia ja hirveitä jotkut ihmiset ovat, lähtevät joukolla läyhäämään ja heittämään kiviä syyttömien niskaan. Mutta mainitsemassasi tapauksessa nuo naiset eivät ole syyttömiä: jos lähtee deittailemaan johonkin rikollisjengiin kuuluvaa kuuluu siihen myös itse, sellaisesta ei voi pysyä ulkopuolella jos haluaa mukaan. Ei voi valita ns. rusinoita pullasta, tuossa tulee koko pulla mukana jos niin valitsee.\nItse asiassa Metsäkedon tapaus on sikäli erikoinen, että siitä tosiaan oli seurauksia, mutta kuinka moni muistaa sen, että nämä muutama henkilö sai seurauksia ja tietääkö kukaan keitä he olivat? Sakkoja tuli maksettavaksi muistaakseni, mutta aikamoisen prosessin joutui Metsäketo käymään (yhtään ottamatta kantaa Metsäkedon tekoihin). Ja jääkö kuitenkin suurelle yleisölle hyvin yksipuolinen muisto tapahtumasta ja mielikuva Metsäkedosta? Silloinkin vaadittiin kaikkia työnantajia lopettamaan hänen työsuhteensa jo ennen kuin oikeudenkäyntiä oli käyty. Mainitset tuossa “oikeita rikoksia kuten huumeiden piilottelu”. Ketä tarkoitat? Kenenkään kohdalla tuomiota ei ole vielä annettu, joten sikäli tämä ei kai voi koskea kuin Niko Ranta-ahoa, joka on myöntänyt rikoksensa. Mutta tässä tulee mielenkiintoinen ajatus esille. Sinä koet jonkin asian paljon pahemmaksi kuin toisen. Joku toinen kokee eri tavalla. Ja näiden pohjaltahan usein tää julkisuusmylly lähtee liikkeelle, että joku kokee jonkin pahemmaksi kuin toisen.\nMusta on jotenkin erikoista, miten kommentissasi sinun mielipiteesi toimii sinun mielestäsi määräävänä faktana, jonka pohjalta voidaan asioita päättää. Sinänsä rikolliseen toimintaan osallistuminen on laitonta, eli sen voikin mielestäni teilata suoraan vääräksi. Mutta ketkä naiset ovat lähtenee deittailemaan rikollisjengiin kuuluvia? Sofia Belorfin mukaan hän ei tiennyt, tätä kommentoi myös Niko Ranta-aho. Katrie Daler toki tietää, mitä on tapahtunut, mutta kuuluuko Niko Ranta-aho enää rikollisjengiin? Ja Martina Aitolehti ei kai liityrikolliseen toimintaan mitenkään? Jos käsillä on nainen, joka ei tiennyt puolisonsa rikollistoiminnasta ja nainen, joka deittailee miehen kanssa uskoen rikollisuuden olevan historiaan tämän puolesta, onko se väärin? Jonkun mielestä olisi pitänyt tietää, toisen mielestä ei pitäisi tapailla ennen kuin vankeustuomio on kärsitty, mutta ne on vain mielipiteitä, eivätkä nämä naiset ole syyllistyneet mihinkään, mikä oikeuttaisi heidän julkisen lynkkaamisen.\n30th June 2020 at 12:39 am\nLuin tekstin hämmennyksen vallassa. Siis tämähän on juuri, kuten kirjoitat. Hienoa pohdintaa ja keskustelua meidän lukijoiden kanssa!\nOlisiko tuolle tarkoittamallesi mitään parempaa sanaa kuin hieman harhaanjohtava julkinen tuomioistuin? Ensin sain polveilevasta tekstistä sellaisen käsityksen, että vastustat oikeudenkäynnin julkisuutta, mutta ilmeisesti et kuitenkaan sitä vastusta?\nJos se on se, mitä sait tästä kirjoituksesta irti, niin kantsii lukea uudelleen tämä teksti 🙂\nEi herran jestas, että joku jaksaa kirjoittaa näin turhasta aiheesta näin pitkän romaanin. Ennen somea ihmiset puivat muiden ihmisten asioita seurahuoneilla, kahviloissa, illanvietoissa. Aivan samaan tapaan kuin nyt somessa tehdään. Juoruilijoita ja tuomitsijoita on aina ollut ja tulee aina olemaan. Se on osa ihmisluontoa.\nEi herran jestas, miten joku jaksaa lukea itseään kiinnostamattoman tekstin ja vielä kommentoida asiaa! En muuten tiennyt, että blogiteksteissä on nykyään suosituspituudet. Kuvittelin edelleen kirjoittavani sellaista tekstilajia, joka on ajatuksenvirtaa ja pohdintaa.\nJollet sinä ymmärrä somen ja seurahuoneiden tai kahviloiden eroa, niin on kyllä aika suppea ymmärrys nykymaailmassa. Jos et ymmärrä mikä ero muodostuu laajalevinneisyyden ja anonyymiyden osalta, niin siihen en kyllä voi apua tarjota.\nSe, että jokin asia on osa ihmisluontoa, ei myöskään tee sitä hyväksyttävää. Kateus ja katkeruus on osa ihmisluontoa, tekoja, joita tehdään näiden vallassa ei siltikään tarvitse ymmärtää tai hyväksyä. Onko rasismikin vain “osa ihmisluontoa”?\n30th June 2020 at 9:58 am\nMiksi laajalevinneisyys vs. anonyymiys ei saa ulottua lapsiisi? En ole lukenut blogiasi niin usein että olisin nähnyt mahdollista postausta perusteluista käyttää heitä pysyvästi osana blogiasi, nimineen kasvoineen ja tehdä valinta asiasta heidän puolestaan? Saa linkata ko.postaukseen.\nEn ole kirjoittanut asiasta postausta, mutta olen vastannut asiaan kattavasti täällä: https://www.lily.fi/blogit/mungolife/diy-kuivakukka-asetelmia/\nOlen heidän huoltajanaan tehnyt tilannearvion ja päättänyt itse, mikä on heidän kannaltaan oikea määrä olla mukana näkyvästi mun somessa, arvioiden myös sen, mitkä olisi seuraukset, jos heitä ei näkyisi lainkaan. Mielestäni tämä on kummallinen asia vetää tähän keskusteluun, sillä lapsistani julkaisemat asiat eivät ole loukkaavia miltään kannalta arvioituna eivätkä he ole “pysyvä” osa blogiani.\nEnkä ymmärrä miten laajalevinneisyyden ja anonyymiyden välissä sulla on vs. -merkki ja miten tämä kaikki liittyy lasten esiintymiseen somessa, joka on ihan eri keskustelunaihe 😀\nMinusta on tosi hauskaa nähdä blogissa lapsia. Blogimaailma ja some olisivat aika ankeita, jos lapset olisi rajattu niistä kokonaan pois. Iloisista lapsista tulee hyvä mieli. Eiköhän jokaisella vanhemmalla ole oikeus päättää asiasta itse.\n30th June 2020 at 10:18 am\nSivusta. Mitkä on ne ”seuraukset jos lapset eivät näy somessa lainkaan” mitkä mainitset? Tästä en muista sinun puhuneen.\nNiihin ei ole tarvetta mielestäni sen kummemmin mennä, kun ne eivät ole mahdollisia tai tapahtumassa nyt ja en koe millään lailla tarpeelliseks antaa sekopäille ideoita 🙂\nEn näe muutenkaan tän postauksen yhteyttä aiheeseen ja kuten kattavassa vastauksessanikin jo sanoin, en aio kommentoida ja perustella asiaa yhtään sen enempää.\nVaikea kuvitella, että lapsesi olisivat niin suuren kiinnostuksen kohde, että jos he rajautuisivat pois blogista, se ongelmaksi muodostuisi. En ole ymmärtänyt, että muiden bloggaajien lasten kohdalla olisi ollut tällaisia ongelmia. Esim. Xenia Andersson tai Sara Parikka.\nItse asiassa, meillähän on tasavallan presidentti, jolla on pieni poika. Siinä on oikeastaan kaikki mitä tiedämme lapsesta. Kuvittelisi että hän jos joku olisi kansan kiinnostuksen kohteena. Mutta itse asiassa, ihmiset tuntuvat kunnioittavan lasta ja hänen yksityisyyttään. Emme lue hänestä mitään juoruja palsoilta. Itse uskon että ennemmin lapsista tiedon jakaminen lisää riskejä heidän kohdallaan. Tosiasiahan on että netti on pullollaan kuvia lapsistasi ja niitä linkataan ympäriinsä. Vanhempana on mahdoton hallita tietoa enää sen jälkeen kun se on nettiin ladattu.\n30th June 2020 at 2:18 pm\nSelvä 🙂 Sinun on vaikea kuvitella, minä teen tilannearvion oman perheeni kohdalla omien kokemusteni puolesta. Sinulla on oikus mielipiteeseesi, niin myös minulla.\nMitä olen ymmärtänyt niin tarkoitus on nimenomaan tuhota väärän mielipiteen omaavien elinkeino. Vaikka itse sallin abortin kaikissa tilanteissa niin minulla ei ole minkäänlaista ongelmaa ostaa firmalta, jonka toimitusjohtaja on abortinvastainen. Se on täysin sallittu mielipide. Se on myös epärelevantti mielipide, sillä se ei vaikuta mihinkään.\nMä olen jo pitkään skipannut iltapäivälehtien kommenttiosiot ja keskustelupalstat. Luen niitä vain silloin, kun haluan viihdyttää itseäni, koska olen opetellut kääntämään some itkut humoristisiksi dialogeiksi. Ja tämän asenteen opetan lapsillenikin. Ketkä somessa riitelee ja revittelee, ovat vähän reppanoita mielestäni. Elämässä on niin paljon muuta mielenkiintoisempaakin tekemistä kuin jokaisesta klikkiotsikosta pulttien vetämistä. Harvoin kommentoin mitään, mutta nyt täytyi koska oli niin hyvä ja ajankohtainen kirjoitus 🙂\nSyytön kunnes toisin todistetaan says:\nLuulen, että “gold digger”leima ja näyttävä nainen on yhdistelmä joka kiusaa ihmisiä. En silti ymmärrä sitä vihan määrää mitä Sofia ja esim Maisa Torppa saa siitä, että jatkavat elämäänsä reippaasti vaikeuksista huolimatta. Maisa tosin ei ole tietääkseni edes mistään rikoksesta epäilty, mutta tuomitaan ties mistä valinnoistaan. Sofialle täydet sympatiat vaikka saisikin tuomion, koska tuomion tekee tuomari, joka ei kuitenkaan koskaan tule tietämään koko totuutta. Itse olin myös eräässä talousrikosasiassa epäiltynä 4 v kestäneessä tutkinnassa, vaikka en liittynyt mitenkään asiaan, oli ns isompi vyyhti kuten tämä katiska. Tuomiota en koskaan saanut, harmitti vaan kun alallani on tarkat turvallisuusselvitykset missä mitkään talousrikosepäilyt eivät todellakaan ole eduksi. Jouduin vaihtamaan alaa ja kai maine meni vanhalta alalta, en ole julkisuuden henkilö, mutta Suomessa on pienet piirit. Voin vain kuvitella miltä Sofialta ja tämän perheeltä tuntuu. Muista osallisista en ole niin perillä, kun Sofian nimi on aina kaikissa otsikoissa.\nLoistava esimerkki tästä on Kasmir ja hänen kohtalonsa Axl Smith -jutussa. Kuultiin vaan että Kasmir liittyy tapaukseen, ja heti alkoi joukkolynkkaus; joutui muun muassa jättämään Tanssii Tähtien Kanssa -ohjelman kesken ja radiot lakkasivat soittamasta biisejä. Toinen ei pystynyt puolustautumaan koska oli todistajana, eikä tietenkään saanut kesken oikeudenkäyntiä puhua tapauksesta.\nTätä ilmiötä pahentaa se, että tutkimuksien mukaan ensimmäinen saatu informaatio jää mieleen parhaiten, vaikka jokin asia myöhemmin oikaistaisiinkin virheellisenä.\nTämä todellakin on vakava asia jolla voi aiheuttaa todellista vahinkoa, hyvä että nostat keskusteluun.\nLoistava kirjoitus Anna! Tuo gold digger-syyllistäminen on kyllä raivostuttava asia. Seuraan erästä aivan ihanaa tubettajaa, jonka mies on menestynyt rahakkaalla uralla. Myös tätä naista haukutaan gold diggeriksi, vaikka hän on ollut miehensä kanssa lukioikäisestä asti. Tuntuu, että gold digger-syytöksissä asenne on se, että a) menestynytttä ja rikasta miestä ei voi rakastaa aidosti, vaan pelkästään rahan takia ja b) vaikka puolisonsa kanssa olisi ollut yhdessä päiväkoti-ikäisistä asti, niin jos puoliso saavuttaa menestystä/varallisuutta, on hänestä erottava tai muuten on gold digger. Selväähän tässä on, että nuo arvostelijat ovat vain kateellisia siitä, mitä itsellä ei ole. Tässä maailmassa tuskin on kovin montaa ihmistä, jotka kokevat negatiivisena asiana puolison varakkuuden ja halun käyttää rahojaan myös kumppaniinsa.\nTuo ensimmäinen lause on jotenkin hassu, puuttuuko siitä sana jostain välistä?


WWF: Aivastava apina ja yli 200 muuta uutta lajia löytynyt itäiseltä Himalajalta - ePressi\nWWF: Aivastava apina ja yli 200 muuta uutta lajia löytynyt itäiseltä Himalajalta\nWWF:n tänään julkaisemassa raportissa esitellään 211 itäisen Himalajan alueelta löytynyttä uutta lajia: 133 kasvia, 39 selkärangatonta, 26 kalaa, 10 sammakkoeläintä, yksi lisko, yksi lintu ja yksi nisäkäs. Raportti kuvaa vuosina 2009–2014 Bhutanin, Koillis-Intian, Nepalin, Etelä-Tiibetin ja pohjoisimman Myanmarin alueilta löytyneitä tieteelle uusia lajeja. Raportti osoittaa, että vain 25 prosenttia alueen alkuperäisistä elinympäristöistä on pysynyt koskemattomina ja sadat itäisen Himalajan ainutlaatuiset lajit ovat uhattuina ilmastonmuutoksen, väestönkasvun sekä taloudellisten kehityspaineiden vuoksi.\nKuuden vuoden aikana tehtyihin uusiin merkittäviin lajilöydöksiin kuuluu muun muassa ”kävelevä” käärmeenpääkala (Channa andrao), joka pystyy hengittämään ilmaa ja selviytymään kuivalla maalla jopa neljä päivää. Myanmarin syrjäseuduilta puolestaan on löydetty nenätön apina (Rhinopithecus strykeri), jota paikalliset kutsuvat aivastavaksi apinaksi, koska se alkaa aivastella vesisateella. Lisäksi uusiin löytöihin lukeutuvat kirkkaan sinisilmäinen sammakko (Leptobrachium bompu) ja Dracula-kala (Danionella dracula), jonka suusta sojottavat terävät vampyyrinhampaat. Raportissa esitellään myös uusi lintujen heimo (Elachuridae), johon kuuluu vain yksi, vuonna 2014 Himalajalta löydetty lintulaji Elachura formosa.\n”Itäisen Himalajan alue on äärettömän rikas luonnon monimuotoisuudeltaan. WWF on edistänyt paikallisten alkuperäiskansojen hallinnoimien suojelualueiden perustamista. Näin pyrimme turvaamaan uusien sekä vielä tuntemattomien lajien ja arvokkaiden elinalueiden suojelun pikaisesti ennen kuin ne katoavat”, kertoo WWF:n Suomen metsäasiantuntija Maija Kaukonen.\nHimalajalla arvioidaan elävän ainakin 10 000 kasvi-, 300 nisäkäs-, 977 lintu-, 176 matelija-, ja 105 sammakkolajia sekä 289 makeanveden kalalajia. Raportin mukaan ilmastonmuutoksen lisäksi alueen herkkää luontoa uhkaavat kestämätön vesivoimarakentaminen, kaivosteollisuus ja metsien hupeneminen.\n”On välttämätöntä, että alueen valtiot sitoutuvat suojelemaan muutoksille herkkää ympäristöä ja varmistavat, että taloudellinen kehitys, kuten energiantuotanto, on myös ympäristön kannalta kestävää. WWF on jo usean vuoden ajan edistänyt vastuullisen vesivoiman standardien käyttöönottoa alueella”, sanoo WWF:n Living Himalayas -ohjelman johtaja Sami Tornikoski.\nRaportissa on mukana myös suomalaislöytöjä ja viittauksia arvostettuihin suomalaisiin kasvitieteilijöihin. Rauno Väisänen, Metsähallituksen luontopalveluiden johtaja ja WWF Suomen hallituksen pitkäaikainen puheenjohtaja, on kuvannut seitsemän uutta sienisääskilajia raporttiin. Himalajalta on löydetty nyt kaikkiaan 49 sienisääskilajia, joista 7 oli aiemmin tunnettuja ja 42 Väisäsen kuvaamia tieteelle uusia lajeja. Väisänen nimesi yhden lajeista Himalajan lumimiehen mukaan (Mycomya jeti) ja yksi laji on nimetty Väisäsen vaimon mukaan (Mycomya anneliae).\nRaportti esittelee myös kolme tieteelle uutta villibanaanilajia, joista yksi, Musa markkui, on nimetty suomalaisen Markku Häkkisen mukaan. Häkkinen on itseoppinut kasvitieteilijä, jota pidetään yhtenä banaanien taksonomian johtavista asiantuntijoista maailmassa.\nSuojeluasiantuntija Maija Kaukonen, WWF, p. 045 674 1423, maija.kaukonen@wwf.fi\nTutkija ja Metsähallituksen luontopalveluiden johtaja Rauno Väisänen, p. 0400 459574, rauno.vaisanen@metsa.fi\nKuvia uusista lajeista: https://www.dropbox.com/sh/h6ifdw2560icfrv/AADitfoyek-WQ6L1y_x_Ln96a?dl=0\nHidden Himalayas: Asia’s Wonderland -raportti (englanniksi) https://www.dropbox.com/s/qcnur2akjb737q5/WWF-LHI%20Species%20discovery%20report%2C%202015.pdf?dl=0\nWWF Suomi on edistänyt ympäristön ja lajien suojelua Itäisellä Himalajalla, Nepalissa, Bhutanissa sekä Intiassa jo yli 15 vuoden ajan ulkoasianministeriön sekä yksityisten ihmisten tuella. Suojelemme uhanalaisia lajeja, metsiä sekä vesistöjä, kehitämme kestäviä elinkeinoja paikallisille ihmisille, tuemme ympäristöntilaa ja muutoksia selvittävää tieteellistä tutkimusta ja vaikutamme poliittisiin päättäjiin ja toimijoihin edistääksemme vastuullista kehitystä alueella ja turvataksemme valoisamman tulevaisuuden alueen ihmisille ja luonnon monimuotoisuudelle.\nTalousTiede ja tutkimusUlkomaatYmpäristö ja luonto


From heku with love: Nosh miniraita taskutunika - jäitkö ilman!\nJenna // Perhosena lennän 15. huhtikuuta 2016 klo 14.32\nMukavaa messuaikaa! Oma työpäiväni siellä sijoittuu sunnuntaille joten harmillisesti mennään ristiin. Odotan siis enstistä innokkaampana tulevia kesän/kevään Helsinki-treffejä. :)\nHeculina 15. huhtikuuta 2016 klo 18.00\nKiitos! Voihan harmi että meni näin ristiin. Saanko kysyä millaista työtä menet messuille tekemään? Mä oon jo pyöritellyt vaikka minkämoisia suunnitelmia meidän treffien varalle; aurinko, piknik ja mahtavaakin mahtavin seura <3\nJenna // Perhosena lennän 15. huhtikuuta 2016 klo 20.20\nJuu toki. Työpaikkani edustaa siellä ja menen sinne myymään tuotteita. :)\nSuunnitelmasi kuulostavat erittäin hyviltä, olisipa jo kesä! ❤\nIsla Sofia 15. huhtikuuta 2016 klo 17.05\nHeculina 15. huhtikuuta 2016 klo 18.01\nKyllä! Harmi ettei tätä ollut aikuisille ;)


Terveysoppia 30-luvulta #3 – Valon tärkeydestä » Crapula Mundi-media\n« Tekosi on vakava ja sinut kuuluu hämmentää\nPikku Pekka pian posahtaa »\nLuonnollisen valaistuksen tärkeys.\nTarpeellisen auringonvalon saanti huoneisiin on niin tärkeätä, että jos lasten ja aikuisten täytyy paljon oleskella huoneissa, jonne pääsee vain niukasti aurinkoa ja päivänvaloa, he heikentyvät ja kalpenevat huomattavasti. Paitsi sitä, että päivänvalo ja vielä enemmän auringonvalo puhdistaa huonetta bakteereista, se on tärkeätä myös työnteolle. Rakennuksessa ei siis saa olla yhtään asuttavaksi tarkoitettua huonetta, jossa ei olisi ikkunaa. Pimeät makuukomerotkaan eivät ole suositeltavia. Sairasta ei saa koskaan pitää päivällä makuukomerossa.\nTarpeellinen valomäärä tulee huoneeseen, jos ikkunat ovat 1/8 – 1/10 lattian pinta-alasta. Tämä määritys on kuitenkin sangen epämääräinen, sillä vaikkakin ikkunan pinta-ala täyttäisi määrätyn suuruuden, huone silti voi olla huonosti valaistu. Jos huone on viittä metriä syvempi, ei peräseinälle riitä tarpeeksi valoa. Jos vastapäinen rakennus on kovin lähellä ja sen seinät ovat tummat, on valaistus huono. Jos huone on kovin leveä tai ikkuna on huoneen toisessa laidassa, niin sivunurkat ovat pimeät. Kaupungeissa alakerroksien huoneet ja pohjanpuoleiset huoneet ovat paljon pimeämpuä kuin yläkerroksien.\nHuoneen valoisuus riippuu vielä ikkunan sijoituksesta ja muodosta, ja lasin laatu suuresti vaikuttaa siihen, kuinka paljon valoa huoneeseen pääsee. Matalat ja leveät ikkunat eivät ole yhtä edulliset kuin korkeat ja kapeat. Ikkuna on siis sijoitettava lähelle katon rajaa. Kaari-ikkuna on paljon epäedullisempi kuin suunnikkaan muotoinen, sillä yläosa, paras valon tulokohta, on supistettu. Jos ikkunassa on paljon poikkipuita ja ristikoita, varsinkin yläosassa, vähentävät ne valon määrää. Enemmän sitä kuitenkin vähentää itse lasi, jos se on laadultaan huonoa. Tavalliset kaksinkertaiset ikkunat pidättävät n. 20% valosta.\nOhut, puhdas, valkea peililasi pidättää vain 4% valon säteestä, vihertävä lasi 8-14%. Paras valkoinen, mutta vähän tomuinen ikkunalasi pidättää 38%. Kovin tomuinen lasi jopa 72%.\nVarsinkin kaupungeissa, joissa ikkunat likaantuvat sangen nopeasti, niitä on ahkerasti pestävä talvenkin aikana. Jotta se voitaisiin tehdä, täytyy ikkunoiden aueta sisään päin.\nTavallinen ikkunalasi ei päästä lävitseen auringon ultraviolettisäteitä.\nTummilla verhoilla ei pitäisi koskaan estää valon pääsyä huoneisiin. Sen parempi, mitä vähemmän verhot peittävät ikkunaa. Alakerroksissa pitäisi olla aivan valkoiset, ohuet verhot. Vaaleat verhot lisäävät huoneen valoisuutta illalla, sillä ne heijastavat valoa enemmän kuin lasi (6-7%). Omenapuu, sireenipensas tms. ei saa olla niin likellä ikkunaa, että se estäisi aurinkoa vapaasti paistamasta huoneeseen.\nJotta silmät eivät pilaantuisi, täytyy työpaikalle, jossa tehdään näkötarkkuutta kysyvää työtä, tulla suoranaista taivaan valoa. Sen saanti todetaan seuraavasti: katsotaan pään nojatessa pöytään, näkyykö ikkunasta taivasta. Mitä enemmän taivasta näkyy, sitä parempi. Siksi työpaikka sijoitetaan kotioloissa aina lähelle ikkunaa siten, että valo tulee joko vasemmalta tai suoraan edestä. Silmille on hyvin epäedullista, jos ikkuna ulottuu pöydän alapuolelle, jolloin valoa tulee suoraan silmiin alhaalta päin. Silloin pöytä on siirrettävä hieman kauemmaksi kkunasta. Auringon suoranainen säteily työpaikalle täytyy estää. Jos työaines on kovin vaaleata tai kirkasta, rasittuvat silmät valon heijastuessa siitä.\nTerveysoppia 30-luvulta #2 – Asuntoasiaa Asuntopaikka ja asunto Kaupungit ovat usein syntyneet terveydellisesti hyvin epäedulliseen paikkaan. Maaseudulla meillä vielä voidaan valita rakennuksen paikka. Silloin kiinnitettäköön huomio moneen seikkaan. Maaperä Tärkein vaatimus, mikä maaperälle on terveydellisessä...\nTerveysoppia 30-luvulta #1 – Johdanto Nyt aloittaessani omaa hierontayritystäni, on ajankohtainen ja mitä mainioin aika aloittaa pitkään suunnittelemani kirjoitusprojekti. Sain joitakin aikoja sitten käsiini opuksen, joka käsittelee aihetta nykyihmisen mielestä hauskallakin tavalla. Nykypäivän ihmiselle kirja...


Viktor Raštšupkin – Wikipedia\nViktor Ivanovits Raštšupkin (ven. Виктор Иванович Ращупкин), s. 16. lokakuuta 1950 Kamensk-Uralsk) on entinen venäläinen kiekonheittäjä, olympiavoittaja Moskovassa 1980.\nRaštšupkin osallistui suurkilpailuihin vain yhden ainoan kerran ja voitti heti kultaa. Hän oli ylittänyt 50 metriä jo 1970 ja 60 metriä 1973, mutta 65 metriin hän ylsi vasta 1980. Neuvostoliiton mestaruuden hän voitti 1979.\nOlympialaisissa Raštšupkin heitti karsinnassa 64,78. Loppukilpailussa hän oli tasaisen kilpailun neljäntenä neljänteen kierrokseen asti, jolloin hän heitti ennätyksensä 66,64. Tämä riitti voittoon 26 sentin marginaalilla. Voittonsa aikaan Raštšupkin oli 189 cm pitkä, painoi 108 kg, asui Leningradissa ja oli ammatiltaan insinööri.\nVoittonsa jälkeen Raštšupkin vajosi entiselle tasolleen ja heitti 1981 vain tuloksen 62,28 eikä häntä enää koskaan valittu Neuvostoliiton joukkueeseen arvokisoihin.\nAl Oerterin kuoltua loppuvuodesta 2007 Raštšupkin on nyt vanhin elossa oleva miesten kiekonheiton olympiavoittaja. Hän on lähes tarkalleen kuukautta vanhempi kuin vuoden 1976 voittaja Mac Wilkins.\nNoudettu kohteesta ”https://fi.wikipedia.org/w/index.php?title=Viktor_Raštšupkin&oldid=13016389”\nViimeksi muokattu 4. huhtikuuta 2013 kello 18.43\nSivua on viimeksi muutettu 4. huhtikuuta 2013 kello 18.43.


Kirkonkellot soivat talvisodan päättymisen muistoksi – yleisölle avoin muistohetki peruttiin – Päivän Lehti\nKirkonkellot soivat talvisodan päättymisen muistoksi – yleisölle avoin muistohetki peruttiin\nUutiset\t13.3.2020 06:35 Päivän Lehti\nHelsingin tuomiokirkon portaille sytytetään 105 kynttilää – yksi talvisodan jokaiselle päivälle. (Kuva Fotolia)\nKirkonkellojen soitolla muistetaan hetkeä, jolloin sota päättyi.\nTALVISOTA Talvisodan päättymisestä on kulunut 13.3.2020 tasan 80 vuotta. Kaikkien Suomen luterilaisten, ortodoksisten ja katolisten kirkkojen kirkonkelloja soitetaan muistopäivänä kello 10.55–11.00. Kirkon kellojen soitolla muistetaan hetkeä, jolloin sota päättyi. Suomen ja Neuvostoliiton välinen rauhansopimus astui voimaan 13.3.1940 kello 11.00.\nSodan päättymisen muistoksi ja kirkonkellojen soidessa Helsingin tuomiokirkon portaille sytytetään 105 kynttilää – yksi marraskuun 30. päivä 1939 alkaneen sodan jokaiselle päivälle. Ympäri maata sytytetään kynttilöitä sankarihaudoilla ja talvisodan muistomerkeillä.\nTalvisodan päättymisen 80-vuotisjuhlan johdosta sisäministeriö suosittaa yleistä liputusta koko maassa. Liput nostetaan salkoon klo 8 ja lasketaan auringon laskiessa. Kaikki valtion virastot ja laitokset liputtavat muistopäivän kunniaksi.\nHelsingin tuomiokirkossa yleisölle tarkoitettu avoin valtakunnallinen muistohetki kuitenkin perutaan koronavirustilanteen vuoksi. Samoin Senaatintorilla pidettäväksi suunniteltu muistopäivän kahvit perutaan.\nHallitus on suositellut, että valtion järjestämät isot seminaarit ja tapahtumat perutaan toukokuun loppuun saakka.\nLue myös: Talvisodan uroteoista ehdolla oli lähes 500 sotilasta – myös Simo Häyhälle ehdotettiin Mannerheim-ristiä\nLue seuraavaksi Koronavirustartunnan saanut sydänkirurgi erehtyi palaamaan lomamatkalta töihin – ”Kyse oli tunneista”


Alternative Access | Helsingin yliopiston kirjasto | Helsingin yliopisto\nPääsy elektronisiin lehtiin ja tietokantoihin perustuu pääsääntöisesti neuvoteltaviin lisenssisopimuksiin, jotka ovat voimassa määräajan. Pääsy tilattuun aineistoon voi katketa, jos kustantajan kanssa ei päästä yhteisymmärrykseen sopimuksesta uudelle sopimuskaudelle. Esteenä sopimuksen solmimiselle voi olla esim. liian korkea hinta tai muut kohtuuttomat sopimusehdot.\nVinkkejä artikkelien hankkimiseen tilanteessa, jossa haluttu artikkeli ei löydy Helsingin yliopiston kirjaston tilaamista aineistoista.\nMiten toimin, jos en pääse etsimääni artikkeliin Helsingin yliopiston verkossa?\nNeuvottelut FinELibin ja Taylor & Francisin välillä ovat edenneet ja kustantaja on avannut pääsyn aineistoihin myös Helsingin yliopistolle neuvottelujen ajaksi. FinELib ja Taylor & Francis ovat päässeet yhteisymmärrykseen sopimuksen 2020 pääperiaatteista: pääsystä lehtiaineistoihin ja avoimesta julkaisemisesta, mutta neuvottelut sopimuksen yksityiskohdista jatkuvat.\nFineLib ja Wiley ovat solmineet sopimuksen vuosille 2022-2022. Sopimus kattaa sekä Helsingin yliopiston pääsyn Wileyn lehtiin että tutkijoiden artikkeleiden julkaisemisen avoimena Wileyn Full Open Access- ja hybridinimekkeissä sopimuskaudella 2020–2022.\nKirjasto on koostanut ohjeet miten voit julkaista artikkelin avoimena Wileyn lehdissä. Tutustuthan ohjeeseen huolellisesti ja toimi ohjeen mukaan, jotta kustantaja ei peri sinulta ylimääräisiä maksuja.\nOhjeet avoimeen julkaisemiseen Wileyn lehdissä\nLisätietoja FinELib-sopimusneuvotteluista ja konsortiosopimuksista löydät FinELibin neuvottelusivustolta. Neuvotteluihin liittyen FinELib on julkaissut listan eniten kysytyistä kysymyksistä vastauksineen.\nTiedustele artikkelia suoraan kirjoittajalta. Kirjoittaja saattaa voida jakaa oman artikkelinsa yksittäiselle tutkijakollegalle tai opiskelijalle kustantajan lisenssisopimuksen puitteissa.\nEtsi artikkelia verkosta.\nJos etsimääsi artikkelia ei löydy avoimena verkosta, ota yhteyttä kirjaston palveluosoitteeseen e-library@helsinki.fi. Selvitämme, miten tarvitsemasi artikkelit voisi saada käyttöön.


Lattemamma » When you wish upon a star…\nHattaran kaksivuotisjuhlissa muutama vuosi sitten, oli teemana tähdet ja lumihiutaleet. Teema lähti oikeastaan kauniista mekosta jonka äitini osti Hattaran ollessa vasta pikkuinen vauva. Juhlissa oi paljon valkoista ja hopeaa. Hattaran lempiherkku oli tuolloin jäätelö ja kaakao (luulenpa, ettei silloin kaksivuotias Hattara ollut paljon muita herkkuja syönytkään…) joten niitä oli tietenkin juhlissa tarjolla. Vaniljajäätelö tarjottiin kuuman suklaakastikkeen kanssa ja kuuma kaakao oli tarjolla kaakaobaarissa, josta sai itse valita mieluisia lisukkeita. Tässä muutama kuva Hattaran juhlista (ne on valitettavasti kaikki otettu salaman kanssa)…\nVeljeni suunnitteli tähtiaiheisen kutsun.\nJuhlavieraille taikasauvoja ja hopeiset juhlapillit My Little Daystä.\nJuhlista sai lahjaksi söpöt hopeiset nahka-hiuspinnit.\nÄitini ystävä teki pöytäkoristeen juhlan teeman mukaan. Siinä oli “lumipalloja” ja hopeisia tähtiä.\nMuutama pipari tuli koristeltua näihin juhliin.\nTaikasauvoja ja tähdenlentoja.\nKeittiössä oli tarjolla suolaista.\nFeta-vuohenjuustopiiraita joiden täytteessä oli myös korintteja.\nTähdenmuotoisia sormileipiä. En muista enää tarkalleen mitä ne pitivät sisällään, mutta olisiko ollut tonnikala-majoneesi ja tuorejuusto-kurkku…\nParmesaanitikkarit oli helppo tehdä. Parmesaaniraastetta ja seesaminsiemeniä asteltiin uuninpellille kostutetun grillivartaan ympärille ja paistettiin hetki uunissa. Ohje oli Glorian Ruoka ja Viinistä vuonna 2011 (joulukuu?).\nUusitähdestä (jota ei enää ole) hankittu lasten tylli-iltapuku ja lahjaksi saatu höyhen bolero olivat Hattaran juhla-asu.\nTaion teidät kaikki keijuiksi!\nKaakaobaarin mausteina mm. mariannerouhetta, suklaalastuja, kermavaahtoa yms…\nVaniljajäätelöpallot tehtiin valmiiksi näihin shop Sweet Lulun jäjtelöannoskulhoihin. Päälle sai kaataa kuumaa suklaakastiketta.\nKakku oli “angel food cake” joka oli kostutettu kardemummamaidolla. Se oli todella hyvää, mutta ei maailman kaunein. Kuorrutuksessa oli muistaakseni ainakin ranskankermaa. Tämän ohje oli samaisessa Glorian Ruoka ja Viinissä kuin aiempikin mainitsemani, mutta muuntelin sitä hieman. Hopeiset tähtikoristeet löytyivät valmiina Confettista. Kakun päällä oli hopeakynttilöiden liskäsi tähtisadetikkuja. Ne olivat mielestäni tosi kivat pimeässä illassa ( ja sopivat tietenkin teemaan) !\nLisää erilaisia pipareita…\nKoska ne vieraat oikeen tulee?\nNeiti Hattara nauttii jätskistään…\nSome pictures from little miss Cotton Candy´s 2nd birthday two years ago. Our theme was ” when you wish upon a star”. We served vanilla ice-cream with hot chocolate sauce and we had a cocoa bar with all kinds of yummy toppings like whipped cream and peppermint crush. Stars and snowflakes filled our house, everything in white and silver. On top of the cardamon milk flavored angel food cake we had sparklers. It was a magical party!\nTällaisissa tunnelmissa meillä juhlittiin kaksi vuotta sitten. Olen miettinyt jälkeenpäin, että kuukauden sisällä muutimme, laitoin kaikki tavarat paikoilleen, järjestin sip n´see juhlat n. 1 kk vanhalle Purkalle ja sitten vielä nämä synttärit Hattaralle. Aikamoista! Enkä muista, että olisin sen kummemmin hermoillut vaan mielestäni pötköttelin ekat kuukaudet vauvan tuoksua haistellen sohvalla. No näköjään olen muutaman keksinkin ehtinyt koristelemaan…\n14 comments on “ When you wish upon a star… „\nSusanna, on December 22, 2013\nIhanat, taas! Ja mikä sääli, että Galleria Uusitähteä ei enää ole. Sieltä minäkin hankin mm Bonpointin kauniin vaaleanpunaisen silkkisen mekon ristiäisiin ja paljon muuta ihanaa. Mutta Muotikuu taitaa tilauksesta edelleen tehdä noita ihania tyttöjen tyllimekkoja yms? Joten täytyypi muistaa seuraavia juhlia ajatellen. Pakko myös todeta, että uskomaton energia sinulla – en ole varma olisinko itse pystynyt moiseen pienen vauvan ja 2-vuotiaan kanssa….Muistan myös tuon enkelikakun. Taisi koristaa jopa lehden kantta (ihastelin, mutten saanut aikaiseksi :)…)\nSofia, on December 27, 2013\nSiinä kannessa se oli Susanna se kakku ja paljon kauniimpana hedelmin ja pähkinöin silattuna!\n*riikka*, on December 22, 2013\nAivan mielettömän kauniit juttuja olet jaksanut loihtia! Meillä täällä sekä äiti että Neiti 10-vee huokaillaan yhdessä ruudulla;)\nTodella harmi, että Uusitähti lopetti, Turussa se oli ainoa kunnon lastenvaateliike, nyt täällä ei ole mitään:( Tyllihameita (ja ilmeisesti muitakin Uusitähden omia malleja) saa tilauksesta edelleen Muotikuusta. Ihania ovat! Rauhallista joulua Teille!\nNiina, on December 22, 2013\nIhanat juhlat ja tuo Hattaran mekko on kyllä todella kaunis! Kiitos Sofia taas ihanista kirjoituksista ja kuvista. Olen niitä nyt taas päässyt enemmän kerralla selailemaan, kun uuden perheenjäsenen odotus on ottanut sen verran koville että en ole useampaan viikkoon päässyt lukemaan postauksia. Nyt kaikki taas paremmalla mallilla ja pääsemme toivottavasti nauttimaan tästäkin odotuksesta. Oikein ihanaa joulua!\nKiitos Niina ja ihan hirmuisesti onnea!!! Ihania uutisisa aina ja kiva kun jouluksi alkoi olo helpottamaan. Itsekin kärsin Purkan alkuraskauden, joten sympatiaa löytyy!\nTäti Ruskea, on December 22, 2013\nMielettömän ihanat tähtijuhlat tarjoiluineen, koristeluineen ja päivänsankarin pukuineen! Kyllä olet melkoinen mestari, kun tuollaisessa elämäntilanteessa ehdit loihtia tuon kaiken! Olen pitkään haaveillut “tähtijuhlista” jollekin meidän pojista. Viime kesänä 10 vuotta täyttänyt poika ei halunnut juhliinsa mitään erityistä teemaa. Jokin punainen lanka kuitenkin täytyi olla ja vähitellen huomasin yhdessä pojan kanssa suunnittelevani kaikenlaista vaaleansinisen (meidän kummankin yksi suosikkiväri) värin ympärille. Virkkasin viirinauhoja ja tähtiä. Koristelussa oli myös vaaleansinisiä tähtiä ja polkadotkuvioisia (vaaleansinisinä) servettejä jne. Irtokarkkikioski ulkona oli myös koristeltu vaaleansinivalkoisin viirinauhoin jne. Juhlista tuli ihanan hempeät pojan juhliksi ja jotenkin koko tunnelma hellesäässä ulkopatiolla painui elävästi mieleeni. Taisin eksyä vähän aiheesta, tähdissä on taikaa 😉 Nyt ajattelin virkata muutaman tähtikoristeen poikien joululahjoihin. Josko sen myötä saisin paketoinninkin vauhtiin.\nKuulostaa aivan ihanilta juhlilta Täti Ruskea. Olisipa meilläkin lämpimään ja valoisaan aikaan synttärijuhlat…\nJenni, on December 23, 2013\nAivan ihanat juhlat kaikkineen upeineen yksityiskohtineen!! Siis niin IHANAT!!! 🙂 Ja niin kaunis aihe lastenjuhliin, koska ne jos jotkut ovat niin tähtiä!! 🙂 Ihana sinä!! ♥\nKiitos ihana sinä, Jenni <3!\nLaura, on December 23, 2013\nHormonihöyryissä sitä jaksaa vaikka mitä… 😉 Ei vaan, huikea suoritus keneltä tahansa! Tähdet ovat minunkin heikkouteni, Pinterest-kuvasi ovat ihastuttavia! Taianomaista joulunaikaa sinulle Sofia ja koko perheellesi, ja KIITOS tunnelmallisista joulupostauksista! Täällä tuoksuu jo joululta…\nLaura, se on kuules juuri niin. Ihmeelliset hormonit! 🙂\nAnsku, on December 23, 2013\nOi että, ihan mielettömän upeaa, kaunista, täydellisen satumaista!!! Kaikki näyttää niin upealta ettei taitaisi tila riittää, jos jokaista kohtaa erikseen kehuisin 😉 Aivan ihania kaikkia olet jälleen kehitellyt ♥ Uskon synttärisankarin nauttineen juhlistaan täysin 🙂 Voi, nämä sinun postauksesi näin joulun alla ovat luoneet omalta osaltaan joulumieltä ja tunnelmaa ♥ Oikein ihanaa, tunnelmallista, rauhaisaa joulunaikaa sinulle ja perheellesi ♥\nKiitos kaunis Ansku <3 <3 <3!\n« Tervetuloa piparkakkukylään!\nC´est Noël »


Hall of Gods – Kasvavassa jackpotissa jopa useita miljoonia!\nMrCasinova.com > Kolikkopelit Netissä > Hall of Gods arvostelu\nPelaa Hall of Gods -peliä oikeasti\nMrCasinova.com pääsee jälleen kerran syventymään yhteen kolikkopeliklassikkoon. Tällä kertaa vuorossa on varsin mahtipontinen, skandinaaviseen mytologian kiehtovasta maailmasta ammentava Hall of Gods. Jumalaista meininkiä pursuileva kolikkopeli on NetEntin järjestyksessä toinen progressiivisen jättipotin sisältävä luomus, joka julkaistiin vuonna 2010 heti huippusuosioon nousseen Mega Fortunen jälkeen.\nIkää Hall of Gods kolikkopeli on siis ehtinyt kerätä jo koko lailla, mutta näkyykö tämä pelattavuudessa? Entä mikä on Hall of Gods palautusprosentti tai minkä kokoisen jättipotin tästä pelistä voi voittaa? MrCasinova.com kertoo!\nHall of Gods pähkinänkuoressa:\nsuurin voitettu jättipotti huimat 7,8 miljoonaa euroa\njaossa kolme eri kokoista jättipottia\nperinteisen selkeä slotti myyttisellä tunnelmalla varustettuna\nNopeat faktat pelistä Hall of Gods\nHall of Gods -kolikkopelin perustiedot tulevat tässä:\npalautusprosentti: 95,5 %\nProgressiivisen jättipotin sisältävälle kolikkopelille tyypillisesti palautusprosentti ei tässä pelissä ole aivan anteliaimmasta päästä, mutta pärjää hyvin vertailussa vastaaviin peleihin.\nKeskitason volatiliteetin ansiosta voittoja ei tarvitse myöskään odotella kyllästymiseen asti, ja mielenkiinto pysyykin hyvin yllä muinaisten jumalien valtakunnassa keloja pyöritellessä. Kelojen yläpuolella vilkkuvat kasvavat jättipotit eivät tätä mielenkiintoa ainakaan vaimenna. Ei siis valittamista tähän mennessä!\nRakenteeltaan Hall of Gods näyttää tältä:\nNäiltä osin Hall of Gods on siis varsin perinteinen kolikkopeli, mikä ei haittaa meitä laisinkaan. Voittolinjat ovat tässä slotissa kiinteitä, eli kaikki 20 voittolinjaa ovat jokaisella pelikierroksella automaattisesti mukana. Panoksen kokoa voi kuitenkin säädellä haluamakseen kahta eri tekijää, panostasoa ja kolikon arvoa muokkaamalla.\nNo niin, tiedämme, että odotat jo malttamattomana lisätietoja pelin progressiivisesta jättipotista. Sitä pääset tavoittelemaan Hall of Godsin bonuspelissä, josta lisää Bonukset-osiossa. Tässä vaiheessa kerrottakoon, että tässä slotissa on tarjolla huikeat kolme kasvavaa jättipottia:\nMini Jackpot, joka liikkuu tavallisesti joissakin tuhansissa euroissa\nMidi Jackpot, jolla nettoaa jo kymmeniä tuhansia\nMega Jackpot, jonka näkee usein huitelevan useammissa miljoonissa euroissa\nMrCasinova.com arvostaa taidolla tehtyjä kolikkopelejä ja pitää silmää hivelevää ulkomuotoa melkeinpä yhtä tärkeänä tekijänä kuin viihdyttäviä bonustoimintoja ja hyviä voittomahdollisuuksiakin. Miten jo melko kunnioitettavaan ikään ehtinyt Hall of Gods peli pärjää tällä osa-alueella? Pyydetäänpä tähän kommenttia MrCasinova.comlta itseltään:\n”Tämän slotin julkaisusta on ehtinyt vierähtää nettikasinomaailman mittapuulla jo miltei iäisyys. Näin monen vuoden jälkeen ei voi kuin olla NetEntin nerokkaille osaajille kiitollinen siitä, että pelistä on tehty alun alkaen näin ajaton, tyylikäs ja selkeä. Hall of Godsin aavistuksen sarjakuvamainen ilme puree hyvin edelleen eivätkä grafiikat tunnu lainkaan elähtäneiltä.”\nVoimme muun tiimin voimin yhtyä pomon näkemyksiin täysin! Hall of Gods taipuu erinomaisesti moderneihinkin kolikkopeleihin tottuneen pelaajan käsittelyyn.\nPelin kelat leijailevat jumalten valtakunnassa pilvien päällä ja symbolien joukosta löytyy itse jumalhahmojen lisäksi monia teemaan sopivia tykötarpeita. Pelin matala-arvoisempia symboleita ovat:\npuuarkullinen säihkyviä omenoita\nkoristeellinen puinen kirves\nkivellä lepäävä kaulakoru\nKaikki symbolit ovat koristeluineen kuin suoraan muinaisten pohjoismaisten jumalten aarrekammioista, joten teema pysyy hyvin yllä kelojen pyöriessä. Seuraavaksi arvojärjestyksessä ovatkin itse jumalat, joiden tähdittämiä symboleja löytyy pelistä viittä eri sorttia:\nkultaiseen kypärään sonnustautunut Odin\nNäiden yhteensä kymmenen perussymbolin lisäksi Hall of Gods slotti pitää sisällään kolme erikoissymbolia, josta kerromme lisää seuraavassa osiossa.\nHall of Gods bonukset\nBonustoiminnot ovat ehdottomasti yksi Hall of Gods -pelin vahvuuksista. Pelin erikoissymbolit ovat:\nWild-symboli, jota koristaa muinaisista skandinaavisista tarinoista tuttu maailmankäärme Jörmungandr\nScatter-symboli, jossa komeilevat Odinin kaksi korppia\nBonussymboli, joka on varustettu Thorin vasaralla ja kilvellä\nWild-symboli toimii kuten olettaa sopii. Se korvaa voittoyhdistelmässä minkä tahansa perussymboleista. Toiselle, kolmannelle tai neljännelle kelalle osuva käärme-wild laajenee peittämään koko kelan, mikä kasvattaa voittomahdollisuuksia huomattavasti.\nKorppi-scatterit puolestaan käynnistävät pelin ilmaiskierrostoiminnon. Tämä tapahtuu, kun niitä pysähtyy vähintään kolme kappaletta mihin tahansa keloille. Toiminto tuo mukanaan 10 kappaletta ilmaiskierroksia ja voitot maksetaan niiden aikana kolminkertaisena. Muuten ilmaiskierrospeli ei eroa peruspelistä oikeastaan millään tapaa: bonuspeli voi käynnistyä myös ilmaiskierrosten aikana ja scattereilla voi voittaa kierroksia myös lisää.\nEntä himoittu Hall of Gods jackpot? Sitä pelaaja pääsee tavoittelemaan bonuspelissä, joka käynnistyy kolmen kilpeä lyövän Thorin vasaran – siis bonussymbolin – pysähtyessä keloille. Pelaajan tehtävänä on rikkoa vasaralla pelialueelle ilmestyviä kilpiä, jotka kätkevät kukin taaksensa jonkin rahasumman tai jackpot-symbolin. Kun sama voittosumma – tai jokin pelin kolmesta jackpot-symbolista – on paljastunut kolmen eri kilven takaa, pelaaja voittaa kyseisen summan. Varsin yksinkertaista, mutta myös uskomattoman jännittävää!\nMrCasinova.com on taitavasti tehtyjen jättipottipelien ystävä ja NetEnt on tunnetusti tällä saralla alan kovimpia osaajia. Klassikkoslotti Hall of Gods ei ole poikkeus pelivalmistajan vaikuttavassa tuotannossa ja ansaitseekin vahvat suositukset koko MrCasinova.comn tiimiltä! Tämä legenda puhuttelee varmasti kaikkia myyttisen jännittävää tunnelmaa arvostavia pelaajia.


Loiste - Essi Kummu - Äänikirja - Elisa Kirja\nRehellinen kuvaus rakkaudesta, kuulumisesta ja kirjoittamisen pakosta.\n”Sinun silmiesi loiste. Sinun silmiesi. Loiste. Sen kaiken loisto, ehdoton, mikä meillä on ollut ja mikä yhä on, tai kun seisot ja katselet vettä ja riisuudut ja olemme taas riidelleet etkä välitä siitä vaan kävelet jälleen yhden päätöksen tehneenä yksin ja alastomana veteen.”\nKaksi naista rakastuu. Tunne on ennenkokematon, pakahduttava, se saa koko maailman näyttämään toisenlaiselta, kauniimmalta. Mutta samaan aikaan se sysää toisen naisista kertojan rooliin, johon ei voi varautua. Hän on pakotettu piilottamaan rakkautensa toisten katseilta, häpeämään sitä, vaikka hän ei ole koskaan ennen kokenut mitään mikä tuntuisi yhtä oikealta.\nLoiste on kuvaus mekkojen ja roolien sovittamisesta. Se on kertomus sanomisen vaikeudesta ja kirjoista, niiden lukemisesta ja kirjoittamisesta, sekä kahden naisen rakkaudesta, jonka merkitys syntyy ja kuolee salaisuuden painosta.\nEssi Kummu (s. 1977) on kirjoittanut novelleja, romaaneja, lastenkirjallisuutta sekä käsikirjoituksia. Loiste on hänen viides romaaninsa.


liinan villat: Peukalo hukassa\nMitäliekääpiötä :D olen just samanlainen.\nTarvitsen selkeät ohjeet, etenkin puutarhassa.\n9. kesäkuuta 2011 klo 9.47\nTäällä myös selkeiden ohjeiden ystövö!\n9. kesäkuuta 2011 klo 11.36\nIhanaa! Muitakin ohjeista tarvitsevia :)\n10. kesäkuuta 2011 klo 10.01\nKyllä, olen niin samalla linjalla kanssasi! Tykkään ohjeista, ne luovat tietynlaista selkeyttä elämään, helpottavat päätöstentekoakin toisinaan. Et ole yksin :)\n1. elokuuta 2011 klo 23.24\nAi, ihanaa että välillä tulee vastaan muitakin jotka tarvitsevat OHJEET :)! Sitä tuntee itsensä niiiiin pieneksi kun lukee blogista toisensa jälkeen "malli oma" tai "mallin kehittelin siinä samalla kun neuloin"...\n17. elokuuta 2011 klo 11.59